Upelelezi wa Wazungu Afrika
Wafoinike walichunguza Afrika Kaskazini, na kuanzisha makoloni kadhaa, ambayo mashuhuri zaidi yalikuwa Karthago. Mji huo wenyewe ulifanya uchunguzi wa Afrika Magharibi. Mzunguko wa kwanza wa bara la Afrika labda ulifanywa na mabaharia wa Foinike, katika safari iliyoagizwa na farao wa Misri Neko II, karibu mwaka 600 KK ambayo ilichukua miaka mitatu. Ripoti ya safari hiyo ilitolewa na Herodoti (4.37). Walisafiri kuelekea kusini, wakazunguka Rasi ya Tumaini Jema kuelekea magharibi, wakaelekea kaskazini kwenda Bahari ya Mediteranea, kisha wakarudi nyumbani. Anasema kuwa walitulia kila mwaka kupanda na kuvuna nafaka.